
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ

РАШЭННЕ

	«17» кастрычніка 2022 г.
	        № 158

Аб асаблівасцях увозу на мытную тэрыторыю Еўразійскага эканамічнага саюза і абарачэння на тэрыторыях дзяржаў – членаў Еўразійскага эканамічнага саюза прадукцыі, якая падлягае абавязковай ацэнцы адпаведнасці, ва ўмовах рэалізацыі мер па павышэнні ўстойлівасці эканомік дзяржаў-членаў

З мэтай рэалізацыі пункта 2.10 пераліку мер па павышэнні ўстойлівасці эканомік дзяржаў – членаў Еўразійскага эканамічнага саюза, уключаючы забеспячэнне макраэканамічнай стабільнасці, зацверджанага распараджэннем Савета Еўразійскай эканамічнай камісіі ад 17 сакавіка 2022 г. № 12, для падтрымання стабільнай прапановы тавараў на ўнутраным рынку Еўразійскага эканамічнага саюза з улікам тэхналагічных асаблівасцей вытворчых працэсаў у дзяржавах – членах Еўразійскага эканамічнага саюза (далей – дзяржавы-члены) Савет Еўразійскай эканамічнай камісіі вырашыў:
1. У дачыненні да прадукцыі, якая падлягае абавязковай ацэнцы адпаведнасці на мытнай тэрыторыі Еўразійскага эканамічнага саюза, урадамі дзяржаў-членаў могуць быць устаноўлены асаблівасці прымянення Парадку ўвозу на мытную тэрыторыю Еўразійскага эканамічнага саюза прадукцыі, якая падлягае абавязковай ацэнцы адпаведнасці на мытнай тэрыторыі Еўразійскага эканамічнага саюза, зацверджанага Рашэннем Савета Еўразійскай эканамічнай камісіі ад 12 лістапада 2021 г. № 130, у частцы вызначэння парадку і выпадкаў прадстаўлення мытным органам дакументаў аб ацэнцы адпаведнасці (звестак аб такіх дакументах) пры змяшчэнні такой прадукцыі пад мытныя працэдуры.
Асаблівасці ўвозу прадукцыі, устаноўленыя ў адпаведнасці з абзацам першым гэтага пункта, не могуць выключаць абавязковасць выканання патрабаванняў тэхнічных рэгламентаў Еўразійскага эканамічнага саюза, і дзейнічаюць да 1 верасня 2023 г. уключна.
Дзяржавы-члены неадкладна інфармуюць Еўразійскую эканамічную камісію аб прынятых у адпаведнасці з гэтым пунктам нарматыўна-прававых актах.
Еўразійская эканамічная камісія забяспечвае неадкладнае інфармаванне дзяржаў-членаў аб прынятых нарматыўна-прававых актах.
2. Прадукцыя, увезеная на тэрыторыю дзяржавы-члена ў адпаведнасці з пунктам 1 гэтага Рашэння, прызначана для абарачэння на тэрыторыі гэтай дзяржавы-члена.
Упаўнаважаным органам дзяржаў-членаў прымаць меры, накіраваныя на забеспячэнне абарачэння прадукцыі, выпушчанай у абарачэнне на тэрыторыі дзяржавы-члена ў адпаведнасці з пунктам 1 гэтага Рашэння, выключна на тэрыторыі гэтай дзяржавы-члена, маючы на ўвазе безумоўнае выкананне патрабаванняў тэхнічных рэгламентаў Еўразійскага эканамічнага саюза ў дачыненні да такой прадукцыі.
З мэтай пацвярджэння абарачэння прадукцыі, увезенай на тэрыторыю дзяржавы-члена ў адпаведнасці з пунктам 1 гэтага Рашэння, выключна на тэрыторыі гэтай дзяржавы-члена ўпаўнаважаным органам дзяржаў-членаў забяспечваць абмен афіцыйнай статыстычнай інфармацыяй аб імпартуемых і ўзаемапастаўляемых таварах у адпаведнасці з Рашэннем Калегіі Еўразійскай эканамічнай камісіі ад 28 снежня 2021 г. № 184 «Аб прадастаўленні Еўразійскай эканамічнай камісіі афіцыйнай статыстычнай інфармацыі ўпаўнаважанымі органамі дзяржаў – членаў Еўразійскага эканамічнага саюза».
3. У дачыненні да прадукцыі, якая ўвозіцца (увезена), Парадак прымянення адзінага знака абарачэння прадукцыі на рынку Еўразійскага эканамічнага саюза, зацверджаны Рашэннем Камісіі Мытнага саюза ад 15 ліпеня 2011 г. № 711, прымяняецца з улікам магчымасці ажыццяўлення маркіроўкі прадукцыі адзіным знакам абарачэння прадукцыі на рынку Еўразійскага эканамічнага саюза пасля яе ўвозу на тэрыторыю дзяржавы-члена.
Маркіроўка прадукцыі, якая ўвозіцца (увезена), на рускай мове і (або) дзяржаўнай (дзяржаўных) мове (мовах) дзяржавы-члена, прадугледжаная тэхнічнымі рэгламентамі Еўразійскага эканамічнага саюза, можа ажыццяўляцца пасля яе ўвозу на тэрыторыю дзяржавы-члена.
Упаўнаважаная замежным вытворцам асоба або імпарцёр прадукцыі, увезенай на тэрыторыю дзяржавы-члена ў адпаведнасці з гэтым пунктам, павінны забяспечыць нанясенне маркіроўкі да рэалізацыі такой прадукцыі пакупніку (спажыўцу).
Прадукцыя, увезеная на тэрыторыю дзяржавы-члена ў адпаведнасці з гэтым пунктам, можа быць у абарачэнні на тэрыторыях дзяржаў-членаў толькі пасля нанясення адпаведнай маркіроўкі.
4. Асаблівасці, устаноўленыя ў пункце 3 гэтага Рашэння, дзейнічаюць да 1 верасня 2023 г. уключна.
5. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

